CELEX: 52007PC0260
Language: ro
Date: 2007-05-16
Title: Propunere de regulament al Consiliului de modificare a Regulamentului (CE) nr. 974/98 în ceea ce priveşte introducerea euro în Malta

COMISIA COMUNITĂŢILOR EUROPENE

                                                      Bruxelles, 16.5.2007
                                                      COM(2007) 260 final

                                                      2007/0093 (CNB)

                                          Propunere de

                              REGULAMENT AL CONSILIULUI

     de modificare a Regulamentului (CE) nr. 974/98 în ceea ce priveşte introducerea euro în
                                            Malta

                                     (prezentată de Comisie)

RO                                                                                             RO
 ---pagebreak---                                          EXPUNERE DE MOTIVE

     1.      CONTEXTUL PROPUNERII

             La 16 mai 2007 Comisia a adoptat o propunere de decizie a Consiliului în
             conformitate cu articolul 122 alineatul (2) din Tratatul CE, indicând că Malta
             îndeplineşte condiţiile necesare pentru adoptarea monedei unice şi abrogând, de la 1
             ianuarie 2008, derogarea al cărei obiect îl constituie această ţară.

             În cazul unei decizii pozitive, Consiliul va trebui să adopte celelalte măsuri necesare
             pentru introducerea euro în Malta.

             Regulamentul (CE) nr. 974/98 al Consiliului privind introducerea euro1
             reglementează introducerea iniţială a euro în statele membre din zona euro din
             primul val şi în Grecia2. Acest regulament a fost modificat prin Regulamentul (CE)
             nr. 2169/2005 pentru a pregăti viitoarele extinderi ale zonei euro şi prin
             Regulamentul (CE) nr. 1647/2006 pentru a include Slovenia care a adoptat euro la 1
             ianuarie 2007. La 16 mai 2007, Comisia a adoptat o propunere de modificare a
             Regulamentului (CE) nr. 974/98, pentru ca acesta să includă şi Ciprul, care, sub
             rezerva abrogării, de la 1 ianuarie 2008 a derogării al cărei obiect îl constituie va
             adopta euro la data respectivă.

             Pentru ca Regulamentul (CE) nr. 974/98 să includă şi Malta, în regulament trebuie
             adăugată o referinţă la statul membru respectiv. Prezenta propunere conţine
             modificările necesare la acest regulament.

             Planul de schimbare monetară al Maltei specifică faptul că trebuie aplicat aşa-
             numitul scenariu al „big-bang-ului”. Cu alte cuvinte, adoptarea euro ca monedă a
             Maltei şi introducerea bancnotelor şi monedelor euro trebuie să coincidă.

     2.      ASPECTE JURIDICE

     2.1.    Temei juridic

             Prezenta propunere are ca temei juridic articolul 123 alineatul (5) din Tratatul CE,
             care permite adoptarea celorlalte măsuri necesare pentru introducerea euro în statul
             membru care face obiectul unei derogări abrogate în conformitate cu articolul 122
             alineatul (2) din Tratat.

             Consiliul hotărăşte cu unanimitatea statelor membre care nu fac obiectul unei
             derogări şi a statului membru respectiv, la propunerea Comisiei şi după consultarea
             BCE.

     1
            JO L 139, 11.5.1998, p. 1. Regulament, astfel cum a fost modificat ultima dată prin Regulamentul (CE)
            nr. 1647/2006 al Consiliului din 7 noiembrie 2006 (JO L 309, 9.11.2006, p. 2).
     2
            Cf. Regulamentul (CE) nr. 2596/2000 al Consiliului din 27 noiembrie 2000 de modificare a
            Regulamentului (CE) nr. 974/98 al Consiliului privind introducerea euro (JO L 300, 29.11.2000, p. 2).

RO                                                       2                                                          RO
 ---pagebreak---      2.2.   Subsidiaritate şi proporţionalitate

            Propunerea intră în sfera competenței exclusive a Comunității. Prin urmare,
            principiul subsidiarității nu se aplică.

            Prezenta propunere nu depăşeşte măsurile necesare pentru atingerea obiectivului şi,
            prin urmare, este conformă principiului proporţionalităţii.

     2.3.   Alegerea instrumentului juridic

            Regulamentul este singurul instrument juridic adecvat pentru modificarea
            Regulamentului (CE) nr. 974/98 al Consiliului privind introducerea euro.

     3.     CONSECINŢE BUGETARE

            Propunerea nu are nicio consecinţă asupra bugetului comunitar.

     4.     COMENTARII PRIVIND ARTICOLELE

     4.1.   Articolul 1

            În conformitate cu articolul 1 litera (a) şi cu articolul 1a din Regulamentul (CE) nr.
            974/98, tabelul din anexa la regulamentul menţionat anterior enumeră statele membre
            participante şi stabileşte data adoptării euro, data schimbării monetare şi perioada de
            retragere treptată pentru toate aceste state membre, după caz. În conformitate cu
            articolul 1 litera (i) din Regulamentul (CE) nr. 974/98, o perioadă de retragere
            treptată se poate aplica doar statelor membre în care data adoptării euro și data
            schimbării monetare coincid. Această condiţie nu s-a aplicat celor unsprezece state
            membre care au adoptat euro la 1 ianuarie 1999 şi Greciei care a adoptat euro la 1
            ianuarie 2001. În cazul Sloveniei, data adoptării euro şi data schimbării monetare au
            coincis (1 ianuarie 2007), dar ţara a optat pentru eliminarea perioadei de retragere
            treptată. Planurile de schimbare monetară ale Ciprului şi Maltei indică, de asemenea,
            aceeaşi dată de adoptare a euro şi de schimbare monetară (1 ianuarie 2008), ambele
            state membre optând pentru eliminarea perioadei de retragere treptată.

            Acest articol adaugă Malta şi următoarele informaţii relevante referitoare la acest stat
            membru în tabelul din anexa la Regulamentul (CE) nr. 974/98, în funcţie de ordinea
            protocolară.
                    Stat membru   Data adoptării euro       Data schimbării     Stat membru cu o
                                                               monetare       perioadă de „retragere
                                                                                     treptată”

                 „Malta           1 ianuarie 2008       1 ianuarie 2008       Nu”

     4.2.   Articolul 2

            Acest articol stabileşte ca dată de intrare în vigoare a regulamentului data de 1
            ianuarie 2008, pentru ca acesta să se aplice conform calendarului celorlaltor acte ale
            Consiliului referitoare la adoptarea euro de către Malta, respectiv data abrogării
            derogării şi data intrării în vigoare a cursului de schimb pentru lira malteză.

RO                                                      3                                              RO
 ---pagebreak---                                                                  2007/0093 (CNB)

                                                   Propunere de

                                    REGULAMENT AL CONSILIULUI

     de modificare a Regulamentului (CE) nr. 974/98 în ceea ce priveşte introducerea euro în
                                            Malta

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 123
     alineatul (5),

     având în vedere propunerea Comisiei1,

     având în vedere avizul Băncii Centrale Europene2,

     întrucât:

     (1)    Regulamentul (CE) nr. 974/98 al Consiliului din 3 mai 1998 privind introducerea
            euro3 prevede înlocuirea cu euro a monedelor statelor membre care au îndeplinit
            condiţiile necesare pentru adoptarea monedei unice în momentul în care Comunitatea a
            intrat în cea de-a treia etapă a uniunii economice şi monetare.

     (2)    Regulamentul (CE) nr. 2596/20054 al Consiliului a modificat Regulamentul (CE) nr.
            974/98 pentru a prevedea dispoziţiile privind introducerea euro în Grecia.

     (3)    Regulamentul (CE) nr. 2169/20055 a modificat Regulamentul (CE) nr. 974/98 pentru a
            pregăti introducerea ulterioară a euro în statele membre care nu au adoptat încă euro ca
            monedă unică.

     (4)    Regulamentul (CE) nr. 1647/20066 al Consiliului a modificat Regulamentul (CE) nr.
            974/98 pentru a prevedea dispoziţiile privind introducerea euro în Slovenia.

     (5)    Regulamentul (CE) nr. xxx/20077 al Consiliului a modificat Regulamentul (CE) nr.
            974/98 pentru a prevedea dispoziţiile privind introducerea euro în Cipru.

     1
             JO C […], […], p. […].
     2
             JO C […], […], p. […].
     3
             JO L 139, 11.5.1998, p. 1. Regulament, astfel cum a fost modificat ultima dată prin Regulamentul (CE)
             nr. xxx/2007 al Consiliului (JO L, , p.).
     4
             JO L 300, 29.11.2000, p. 2.
     5
             JO L 346, 29.12.2005, p. 1.
     6
             JO L 309, 9.11.2006, p. 2.
     7
             JO C […], […], p. […].

RO                                                        4                                                          RO
 ---pagebreak---      (6)    În conformitate cu articolul 4 din Actul de aderare din 2003, Malta este un stat
            membru care face obiectul unei derogări, astfel cum este definită la articolul 122 din
            tratat.

     (7)    În temeiul Deciziei 2007/…/CE a Consiliului din … … 2007 în conformitate cu
            articolul 122 alineatul (2) din Tratat, privind adoptarea de către Malta a monedei unice
            la 1 ianuarie 20088, Malta îndeplineşte condiţiile necesare pentru adoptarea monedei
            unice, iar derogarea al cărei obiect îl constituie această ţară se abrogă de 1 ianuarie
            2008.

     (8)    Introducerea euro în Malta necesită extinderea la Malta a dispoziţiilor actuale privind
            introducerea euro, stabilite prin Regulamentul (CE) nr. 974/98.

     (9)    Planul de schimbare monetară al Ciprului specifică faptul că bancnotele şi monedele
            euro trebuie să aibă curs oficial în statul membru respectiv la data introducerii euro ca
            monedă naţională. În consecinţă, data adoptării euro şi data schimbării monetare este 1
            ianuarie 2008. Nu se aplică nicio perioadă de „retragere treptată”.

     (10)   Prin urmare, Regulamentul (CE) nr. 974/98 ar trebui modificat în consecinţă,

     ADOPTĂ PREZENTUL REGULAMENT:

                                               Articolul 1

     Anexa la Regulamentul (CE) nr. 974/98 se modifică în conformitate cu anexa la prezentul
     regulament.

                                               Articolul 2

     Prezentul regulament intră în vigoare la 1 ianuarie 2008.

     Prezentul regulament este obligatoriu în toate elementele sale şi se aplică direct în statele
     membre, în conformitate cu Tratatul de instituire a Comunităţii Europene.

     Adoptat la Bruxelles,

                                                 Pentru Consiliu
                                                 Președintele

     8
            JO C […], […], p. […].

RO                                                  5                                                   RO
 ---pagebreak---                                                       Anexă

     În anexa la Regulamentul (CE) nr. 974/98 se introduce următorul text, între rubricile
     corespunzătoare Luxemburgului şi Ţărilor de Jos.
                                                                                Stat membru cu o
                                                       Data        schimbării
                 Stat membru    Data adoptării euro                             perioadă de „retragere
                                                       monetare
                                                                                treptată”

     -------------------------------------------------------
                 „Malta         1 ianuarie 2008        1 ianuarie 2008          Nu”

RO                                                      6                                                RO